LAUSUNTO
	VANTAAN KIHLAKUNNANVIRASTON
           SYYTTÄJÄOSASTO	29.4.2005

	Oikeusministeriö
	PL 25
           00023  VALTIONEUVOSTO

           Asia: Lausuntopyyntö 5/66/2004, 2.3.2005

	
	Vantaan syyttäjäosaston toimistohenkilökunnalta on pyydetty lausuntoa
	syyttäjälaitoksen rakenne- ja resurssityöryhmän välimietintöön.

	Annamme lausuntomme sihteerien työn näkökulmasta.

	Valtakunnallisesti pitäisi sihteereiden työmäärien olla tasapuolisia. 
	Tämä ei mielestämme toteudu tällä hetkellä.

	Jotta tasapuolinen sihteerien resurssien jakaminen toteutuisi valtakunnallisesti, vaatii se oikeudenmukaisen laskentamallin luomista. Tätä vaikeuttaa se, että tällä hetkellä tehtävien jakoa syyttäjien ja sihteereiden välillä ei ole määritelty vaan tehtävien sisällöt vaihtelevat huomattavasti eri syyttäjäalueilla. Tämä vaikuttaa tarvittavien sihteeri / syyttäjäresurssien määrään. Ainoat käytettävissä olevat, työmääriä kuvaavat mittarit ovat pöytäkirjojen, esivalmisteltujen rikosasioiden ja rangaistusvaatimusten lukuja kuvaavat määrät sekä hallintoasioiden hoitamiseen kulunut työajan osuus. 

	Työmääriä v. 2004 Vantaalla;
	- pöytäkirjoja 929 kpl / sihteeri
	- asioita 708 kpl / sihteeri
	- rikosasioiden esivalmisteluja 243 kpl / sihteeri ( liite 1),
	jotka kaikki luvut ovat maan korkeimpia.

	Vuonna 2004 rangaistusvaatimusilmoituksia esitarkastettiin 1828 kpl / sihteeri
	ja rangaistusvaatimusten vastustamisia oli 102 kpl / sihteeri.

	Osastosihteerin työaika menee pääasiallisesti hallinnollisiin tehtäviin.

	Edellä mainitut luvut on laskettu 5 sihteerin perusteella, vaikka tosiasiallisesti
	osastosihteerin työaika on edellä mainitusti kulunut hallinnollisiin tehtäviin.

	Toteamme, että resurssijaon laskentaperusteena tulisi käyttää huomattavasti
	näitä pienempiä määriä. Harkittaessa avoimiksi tulevien sihteerien virkojen
	tilannetta, tulee päätökset tehdä huomioiden alueen työmäärät ja henkilökunnan tarve, eikä mahdollinen valtakunnallinen henkilöstön kokonaismäärän tarve. Muutoin alueellisesti ajaudutaan kohtuuttomiin työmääriin ja tilanteisiin.

	Näistä kaikista tiedoista ilmenee, että Vantaan toimistohenkilökunnan
	resurssit ovat tällä hetkellä alimitoitetut. Tämän vuoksi alueelle tulisi siirtää sihteerin/sihteerien virkoja.

	Mielestämme yksikköjen kokoa harkittaessa tulee huomioida se, että
	alueen sihteerien lukumäärä tulee olla riittävän suuri jotta kesälomien,
	kurssien, sairaus- yms. poissaolojen sijaistukset kyetään tekemään 
	ja toiminta varmistamaan.

	Toteamme, että toteutuipa mikä tahansa välimietinnön kolmesta
	vaihtoehdosta paikallisen syyttäjätoimen järjestämiseksi, toimistohenkilöstön
	resurssit Vantaalla ja muualla maassa on turvattava. Tässä yhteydessä
	tulee muistaa huomioida alueiden kokonaishenkilömäärä eikä laskea
	sihteerien / syyttäjien henkilötarvetta toisistaan erillään. 
	Mikäli 18 syyttäjäviraston malli toteutuu lisääntyy hallintohenkilöstön työmäärä keskuspaikoissa, mikä tulee huomioida resursseissa.

	Vantaan kansliahenkilöstön puolesta

	Maarit Fallström			Sirpa Helin
	toimistosihteeri			toimistosihteeri

	Riitta Ruostelammi
	toimistosihteeri

									

										Liite 1